2 Milka Cake /Torta od 2 Milke!!! (Grga&Klara) ENG.SUBS.
Channel: Grga Klara Recipes
Date: 2019-08-16

Hi, If you like our videos recipes you can help growing Grga&Klara:
https://www.patreon.com/grgaiklara
Thank you all!!

Contact: grgaiklaratorte@gmail.com

FULL RECIPE:
MILKA TORTA
BISKVIT:
Za ovu tortu potrebno je napraviti tri jednaka biskvita. Važno je da svaki biskvit pravite posebno.
Sastojci za jedan biskvit:
5 bjelanjaka
150 g šećera
5 žlica mljevenih prženih lješnjaka
5 žlica mljevenog dječjeg keksa
1 žličica praška za pecivo

KREMA:
Prvi dio (žuta krema):
15 žumanjaka
200 g šećera u prahu
Drugi dio (bijela krema):
5 žlica škrobnog brašna (gustina) 
2 žlice šećera
500 ml mlijeka
Treći dio:
375 g maslaca
50 g šećera u prahu

80 g mliječne Milka čokolade 
100 g bijele Milka čokolade
100 g nasjeckanog dječjeg keksa
150 g sjeckanih prženih lješnjaka

DEKORACIJA:
450 ml hladnoga mlijeka
180 g kreme za torte s okusom vanilije

100 g bijele Milka čokolade
3-4 žlice sjeckanih prženih lješnjaka
Milka praline

POSTUPAK:
Od 5 jaja razdvojite žumanjke od bjelanjaka. Žumanjke spremite u hladnjak. Miksajte 5 bjelanjaka. Kada postanu pjenasti, dodajte šećer i nastavite miksati dok ne dobijete čvrsti snijeg. Pomiješajte mljevene pržene lješnjake, mljeveni dječji keks i prašak za pecivo. Smjesu dodajte u snijeg od bjelanjaka i lagano umiješajte špatulom. Smjesu prebacite u kalup za pečenje promjera 27 cm obložen papirom za pečenje. Poravnajte površinu. Pecite u zagrijanoj pećnici na 180°C 15 minuta.
Ispecite još dva identična biskvita.
KREMA:
Prvi dio (žuta krema): Izradite žumanjke sa šećerom u prahu i miješajući kuhajte na pari oko 30 minuta. Ostavite da se ohladi na sobnoj temperaturi.
Drugi dio (bijela krema): Pomiješajte škrobno brašno i šećer sa 50 ml mlijeka sobne temperature. 450 ml mlijeka stavite da provri pa dodajte smjesu i miješajući kuhajte 2-3-minute. Ostavite da se ohladi na sobnoj temperaturi.
Treći dio: Maslac dobro izradite sa šećerom u prahu.
U smjesu maslaca dodajte žutu i bijelu kremu i dobro izradite. U kremu lagano umiješajte: nasjeckanu mliječnu Milka čokoladu, nasjeckanu bijelu Milka čokoladu, nasjeckane dječje kekse i sjeckane pržene lješnjake.
SLAGANJE MILKA TORTE:
Prvi biskvit, 1/3 kreme, drugi biskvit, 1/3 kreme, treći biskvit, 1/3 kreme.
DEKORACIJA:
Tortu dekorirajte sa kremom za torte s okusom vanilije. U 450 ml hladnog mlijeka uspite 180 g kreme za torte te električnim mikserom miksajte 5 minuta na najvećoj brzini. Sa ¾ kreme premažite cijelu tortu (ostatak ostavite za ukrašavanje špricom/vrećicom za šlag). Prvo špatulom ravnomjerno nanesite kremu. Zatim ju zagladite pomoću strugača. Prvo zagladite sa strane, a zatim površinu. Napravite oštar rub.

Pri dnu stranice torte polijepite sjeckane pržene lješnjake.

Jestiva zdjelica od bijele čokolade:
Operite i napušite balon željene veličine. Otopite bijelu Milka čokoladu i žlicom ju nanesite na balon. Ostavite u hladnjaku oko 30 minuta da se učvrsti. Lagano škarama zarežite balon i odvojite ga od čokolade. Ako neki vrhovi puknu, možete ih zagrijati sušilom za kosu pa će opet dobiti svoj oblik.
Čokoladnu zdjelicu postavite na sredinu torte i napunite je Milka pralinama.

Dekoraciju završite sa ostatkom šlaga pomoću vašeg omiljenog nastavka za ukrašavanje.

Contact: grgaiklaratorte@gmail.com